**ОБЩИНСКА ИЗБИРАТЕЛНА КОМИСИЯ ДУПНИЦА**

**ПРОТОКОЛ**

**№ 71**

**Дупница**

**21.09.2018 г.**

На 21 септември 2018 г. от 16:30 часа в гр. Дупница, област Кюстендил, пл.”Свобода” №1 ет.4, Панорамна зала се проведе заседание на Общинска избирателна комисия Дупница при следния

**ДНЕВЕН РЕД:**

1.Констатиране прекратяване на пълномощията на общински съветник на основание чл.30 ал.4 т.4 от ЗМСМА и обявяване за избран за общински съветник от квотата на ЕДИННА НАРОДНА ПАРТИЯ.

**ПРИСЪСТВАХА:** Мария Георгиева Чомакова-председател, Ели Николова Панчева- зам.председател и членове: Десислава Василева Костадинова-Стоянова, Любомир Петров Югов, Ели Кирилова Димитрова, Росица Кръстева Ушатова, Маргарита Христова Иванова и Даниела Ангелова Филатова- Борисова; Катя Георгиева Димитрова;

**ОТСЪСТВАХА**: Ирина Красимирова Янакиева и Йорданка Стоянова Божкова.

Заседанието бе открито в 16:30 часа и председателствано от г-жа Мария Георгиева Чомакова — председател на комисията.

**ПО ТОЧКА ПЪРВА ОТ ДНЕВНИЯ РЕД:** 1.Констатиране прекратяване на пълномощията на общински съветник на основание чл.30 ал.4 т.4 от ЗМСМА и обявяване за избран за общински съветник от квотата на ПП „ЕДИННА НАРОДНА ПАРТИЯ”;

Докладва председателят на Общинска избирателна комисия Дупница – Мария Георгиева Чомакова:

В ОИК Дупница е постъпило заявление вх.№ 576/19.09.2018 г. на Асен Димитров Низамов с ЕГН ………………., с което уведомява комисията, че няма да встъпи в длъжност и да положи клетва като общински съветник в Общински съвет Дупница.

Съгласно справка за класиране според преференциите за определяне резултатите от гласуването за общински съветници в община Дупница на Информационно обслужване АД Кюстендил и решение № 337/31.03.2016 г. на ОИК Дупница следващия кандидат в листата на ПП „ЕДИННА НАРОДНА ПАРТИЯ“ е Ани Ангелова Вакъвчиева с ЕГН ………………..

След проведено обсъждане на основание чл. 85. ал. 6 от Изборния кодекс се проведе явно гласуване, като с 9 гласа се гласува „за" от Мария Георгиева Чомакова, Ели Николова Панчева- зам.председател, Десислава Василева Костадинова-Стоянова, Любомир Петров Югов, Ели Кирилова Димитрова, Катя Георгиева Димитрова, Росица Кръстева Ушатова, Маргарита Христова Иванова, Даниела Ангелова Филатова- Борисова „против" – няма и на основание чл. 87, ал. 1, чл. 85, ал. 4 от ИК, чл. 30 ал.4 т.4 и ал.7 от ЗМСМА и раздел ІІ, т.2 от решение №3054-МИ от 01.02.2016 г. на ЦИК, Общинска избирателна комисия Дупница, взе следното

**РЕШЕНИЕ №377**

 Обявява за избран за общински съветник следващия кандидат в листата на ПП „ЕДИННА НАРОДНА ПАРТИЯ“- Ани Ангелова Вакъвчиева с ЕГН ………………..

Анулира удостоверение №376.01/26.07.2018 г. и издава удостоверение на Ани Ангелова Вакъвчиева с ЕГН ………………..

На основание чл.30 ал.8 от ЗМСМА вр. с т.3, раздел ІІ от решение №3054-МИ от 01.02.2016 г. на ЦИК настоящото решение не подлежи на оспорване и влиза в сила незабавно след обявяването му.

 Заседанието приключи в 16,45 часа.

Председател:..........................

 / Мария Чомакова /

Секретар:.................................

 /Катя Димитрова /